b'\n_START_ARTICLE_\nAditiv\n_START_PARAGRAPH_\nAditiv ali prehranski dodatek je kemi\xc4\x8dni dodatek \xc5\xbeivilu, ki se uporablja z namenom konzerviranja, zgo\xc5\xa1\xc4\x8devanja ali razred\xc4\x8devanja, obarvanja ali \xc2\xbbdodajanja\xc2\xab\xc2\xa0arom le-temu. Aditivi so v dana\xc5\xa1nji \xc5\xbeivilski industriji nepogre\xc5\xa1ljivi. Na vsaki embala\xc5\xbei \xc5\xbeivila morajo biti navedeni vsi, ki so bili uporabljeni pri proizvodnji \xc5\xbeivila. Oznake aditivov so najve\xc4\x8dkrat navedene kot \xc2\xbbE***\xc2\xab\xc2\xa0(E + trimestno \xc5\xa1tevilo). O vplivu aditivov na \xc4\x8dlovekovo zdravje je malo znanega. Nekatere raziskave so pokazale, da so posamezni aditivi zdravju zelo nevarni in \xc5\xa1kodljivi.\n_START_SECTION_\nOzna\xc4\x8devanje\n_START_PARAGRAPH_\nVsak aditiv je popisan s \xc5\xa1tevilko. V Evropi se je oblikoval sistem \xc5\xa1tevil E za vse dovoljene aditive. Sistem Codex Alimentarius vsebuje mednarodne identifikacije vseh aditivov, ne glede na dovoljenja za uporabo.'